text stringlengths 0 17.2k |
|---|
neco balishiba ifi fyonse nokubikapo no bupe bwacifyalilwa tabalaba abantu banabo |
naifwe twilabo ukuti ifyuma tafitolelwa mumo nge nda |
katuibikeko ku ncito nako batupelako akanono tufwile ukukabomfya bwino bwino tacilingile cila bushiku ukubalombalomba |
tulebalombelako lesa pakuti abalundileko inshiku pano pa calo na pakuti atalushe kuli bena ifiswango fimoneka ne fitamoneka |
kuteya nokulengula |
onse uwateyapo ikiliba ubukonde ulukose alishiba ati afwile ukulengula |
ngatele mukulengula limbi akasanga ipanga isabi akoni kekwetwe nakabola |
mu bumi umuntu muli fyonse alecita alingile ukulabaka |
ukulengula fyonse ifyo alecita |
nangu alipelapo umo ulemubombela nangu ulemusungila |
ngatwamona incito shamba katumbi naba katumba abenebeka tabalaba ukuya shipempwila elo nokushilonda |
mu lubumbashi ba katumbi tabalolela mu ng'anda ya ncito yabo pakuti umuntu ese abebe ifyo ncito ileenda |
abene beka balayako kukwimwena elo nokulonda |
na pamulandu wa ifi bakapita ba ncito pamo naba bomfi balakwatamo no mwenso mu ncito shabo |
noyu wine mwenso ulenga ukuti fyonse filecitwa bwino kabili filepwishiwa munshita iyalinga |
moneni ifyo inshila mu lubumbashi shilepwafye bwangu bwangu |
ne fikulwa fya kwa kashobwe nakwa mpweto tafikokola ukupwa pantu abene beka balayako balafilengula |
uyu musango babombelamo uusuma nangu bamo abancito shabo tafibasekesha pantu tabakwata musango wakwibilamo fimofimo |
naifwe tufwile ukubapala mu musango babomfeshamo incito shabo |
mu cishinka uwateya aba nga mutema kateshi |
ilyo muntu atema akateshi takashafye akatemwa leelo alafwaya ukubyalamo |
mutema kateshi atemeno kubyalamo |
nga byalamo afwile ukupempwilamo no kusunga bwino ifyo abyala pakuti fitwale ifisabo bwino |
fikule elo akafisombole nangu ukusepa |
muli fyonse talaba ukulengula |
iyaluunga ilabwelela |
umulunshi wa nama nangu umulondo we sabi tashalilila mu mpanga nangu pa mu mana |
nangu aliya shani munkambi yakwe iya mu mpanga nangu iya mu mana nangu aliya paleleke kanofye ubushiku bumo nabwelela ku mushi ku mwakwe |
eico balandila nokuti incito yonse balabomba kutala wayamona banoko |
muli ifi fyonse tuletasha ba katumbi naba katumba abatalaba ukuya kumwabo mukupempula ulupwa ne fibusa |
e bumuntu |
naifwe ba sempya twilalaba ukubwelela limolimo ku mwesu |
tulepempulako abo twashako emukuti tuleishibana |
tekuyafye ku mwesu munshita ya busale |
icisunga menso efilande fikolwe fyesu |
ushitasha mwana wa ndoshi |
muno mu calo cila muntu alikwata ubupe bwakwe |
nokufumafye ku bwaice bwesu balatusambilisha ukutotela amapi umunensu uwatupita ulupilo uwabomba incito bwino |
muli fyonse kulaba ukutusambilisha bumufuma cumi |
ekutila ati abakulu balafundisha abaice ukutaba na cipyu nangu no mufimbila pa munabo uyo uwabacila |
eico kanshi kuli uyo onse ushitasha ifisuma abanabo bacita |
balamweba ati mwana wa ndoshi |
pantu indoshi yaliba no mutima uubi taifwaya abacita ifisuma yaliba no mufulo |
akabupe takacepa |
umuntu onse ukufuma ku bwaice bwakwe balamufunda ukutotela uyo onse uwamwafwa mukulingana no bwafyo bwakwe |
ne cintu cimbi ico twaishiba nici icakuti kila muntu alafwaya ukuti bamupele ifyo alekabila |
palici kulaba ukulaba ati uleafwa ewishibe ifyo akwete kanshi kifwile ukumonafye ifyo alefumya |
eico balandila ati akabupe takacepa |
takacepa pantu iwe bapela tawakikakwata no wakupela akupa ako akwete |
muli fyonse tufwile ukutotela ba katumbi naba katumba pali fyonse baletucitila mu ncende shonse ishaba sempya ne calo cesu ica congo |
tatufwile ukulanda ati kuli bakantwa nangu bafulani eko bacita ifi elo kuno pacita utunono |
insoselo sha ifi tashilingile ukufuma mu kanwa kesu |
bupe bwabo teti tubebe ati uku kucita ifi elo kulya filya citemwa mwine |
leelo ku mbali ngatuli nabo apa bunke apa babili kuti twabankulamo nangu cingaba ifi bupe bwabo |
apo bupe teti twebe ati kacepa |
tuleibwelamo twilalaba ukutotela pafyo baletucitila |
ako walaile tabalaba |
mucishilano cesu umuntu bamwishibila ku nsoselo |
eico abafyashi bonse balasambilisha abana ukutabepa bufi |
kabili tabalaba ukwibukisha abana ukutalaya bufi |
kabili cilaleta insoni ilyo umwana umunono aleibukisha bawishi ati |
tata mulibabufi tamundetele impila mwandaile |
ilishiwi lya mwaice lileibukisha umufyashi ukuti ubufi tabwawama ku muntu onse ku mwaice nangu ku mukulu |
apo cili fi twilalaya ico teti tucite |
ba katumbi naba katumba balafikilisha ifyo balaya |
ngatacali ifi ifintu ifingi balecita ngatatufimona |
leelo ngomo twabela ne mpumi ishalekanalekana emo nemimweno yalekanina pafyo balaya no kucita |
mufyo bacita no kufkilisha ifilayo fyabo bafwile ukwishiba ukuti akakubika kalasasa icakucita ilelo tecakutwala mailo |
ifyobalaile ngatabaficitile fikasasa |
pafyo bacita ukulingana no bulayo bwabo tufwile ukubatasha |
abantu abengi napa bana besu bamo bamo balilaile abenamwabo ifintu ifingi panshita balefwaya ukuti babasale |
leelo ukufumafye apo baikalila pamipando yabo mu lubumbashi na ku kinshasa tabamoneka nakumwesu |
ifilayo fyebo fyaliya no mwela |
ici kwalaba ubusalo bumbi elo batampa ukulabwela pakuti nakabili tubasale |
ulo balebwela baleisa no bufi nabumbi |
uyu musango ubi |
ubulamu tabulisha kasuma |
tuleumfwa insoni mulifyo tulecita |
umwaka wa cibemba wayakanikana mufipande fine elyo imyeshi nayo yaba ikumi limo naitatu |
emukutila umwaka wa cisungu waibela pantu wakwata imyeshi ikumi limo naibili |
nangu cakuti pali ino nshita tulekonka sana umwaka wa cisungu cisuma ukuti twaishiba ifyo imyeshi yakonkana mumwaka wa cibemba |
mukwai pesamba pali ubutantiko bwa myeshi kukuso kuli imyeshi mu cibemba elyo kukulyo kuli imyeshi mu cisungu |
imibundo enshita lintu ululembelya lukosa elyo nabanyenye batendeka ukulila |
ubuci mumpana nabo elyo bufula pantu ubuluba ubo inshimu shipangako ubuci elyo bufula |
iyi ine nshita elyo ne mfula yamuloboko iloka ikumbi limo nangu yabili |
ngayalokako fye ninshi ne milimo yatendeka pakuti ilyo akabengelekanono kaleisa ninshi abantu balibomba kale imilimo yabo |
ico betila ati cinshikubili nico uyu mweshi wayakanikana pabili wakwatamo ulusuba namainsa pantu emweshi untu imfula ilobokamo |
umupundumilimo nao eco bawitila ifyo nico emweshi untu imilimo iingi ibombwamo |
amainsa enshita yamfula mu kabengele enshita lintu imfula ilokesha sana |
kwaliba ne lumbo ilyo batila kabengele nsafya manika emukutila enshita ilyo icalo cibunda nokusapa sana |
iyi ine nshita elyo kuba nokutomona ifyakulya ifyapala imyungu ifipushi ifibimbi inyanje nafimbipo |
kukulekelesha kwa mainsa kwaliba umweshi untu batila shinde |
uyu mweshi baulumbanya abati ni shinde bulale namucipe |
emukutila enshita ifyakulya fifula nganshi pantu ninshi abantu nabasombola baleti ngabalya baikuta fimo fileshalako na mufipe |
pa mwela enshita lintu icimwela cisa caleta kankungwe elyo calafimbaula namayanda elyo nemibili yabafye mpepompepo |
iyi enshita intu abaume batendeka ukutema elyo banamayo nabo batendeka ukuseepa |
ulusuba ninshita ya cipuki nakasuba akakaba |
umweshi wa august wayakanikanamo imyeshi ibili mumwaka wacibemba |
mwaliba akasakantobo lintu amabula ayapya kufimuti ayo beta ati ululembelya yatendeka ukumena elyo na nyenye ninshi atendeka ukulila |
panuma ya kasakantobo pakonka ipukutu ilyo ilisa mukwingilako na panono namumweshi wa september ulusubalunono |
Subsets and Splits
No community queries yet
The top public SQL queries from the community will appear here once available.